VS00019900
Datum: 1995-04-25T02:00:00.000+02:00
datum_sodbe_i_stopnje: 2016-02-02T00:00:00.000Z
podrocje: višina odškodnine za nepremoženjsko škodo
institut: težka invalidnost bližnjega
skupina: posebno težka invalidnost bližnjega
fischer: ni določljiva
odskodnina: 30.000 EUR
opombe: III DoR 168/2018 Predlog za dopustitev revizije tožene stranke (v zvezi z drugotožečo stranko) je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Ponesrečenec

**Spol:**

ženska

**Starostna skupina:**

do 7 let

**Razmerje z oškodovancem:**

hči

Hči oškodovanke je bila ob škodnem dogodku stara prbl. 5 mesecev.

## Škodni dogodek

Hči oškodovanca je bila poškodovana med hospitalizacijo - pok lobanjske kosti s krvavitvijo v možgane. Že pred hospitalizacijo je imela znake poškodbe možganov in patološke gibalne vzorce (nekoordinirane gibe rok in nog, vzgibke, tresljaje v telo in ude). Način in vzrok nastanka škode nista bila ugotovljena. Poškodba je prizadela tisti del možganov, ki je bil že prej difuzno okvarjen, tj. hemisfero, kjer so centri za vid in govor. Sposobnost prenosa nekaterih funkcij na desno stran možganov se je zaradi poškodbe zmanjšala. Četudi do poškodbe med hospitalizacijo ne bi prišlo, bi bila duševno manj razvita - imela bi (vsaj) zmerno cerebralno paralizo in z njo povezane motorične in kognitivne motnje. Približna ocena je bila, da je poškodba prispevala 30-odstotkov k upočasnjenemu razvoju, 35-odstotkov k okvari možganov, 30-odstotkov k motnjam govora, 30-odstotkov k omejenim govornim sposobnostim, 20-odstotkov k psihoorganski poškodovanosti, 25-odstotkov k razlogom za neuspeh v šoli. Stanje je zdaj tako, da je desna stran telesa slabše razvita, desne roke ne more uporabljati, desna noga je 4 cm krajša, ne sme hoditi, govor je težko razumljiv, ima desnosredinski izpad vidnega polja, težko nadzira slino, vede se samopoškodbeno, ni sposobna samostojnega življenja, le delno se sama hrani oziroma skrbi za higieno. Le po stanovanju hodi sama, sicer je vezana na voziček. Zna brati, pisati, zmožna je čustvovanja, dela lahko z levico.

## Družinske razmere

30.000 EUR (glede na razmejitev med prejšno okvaro in poškodbo, sta toženki dolžni plačati le 10.000 EUR) Oškodovanka zaradi hčerkinega stanja zelo trpi. Svoje življenje je povsem podredila potrebam in hčerke in zanjo skrbi. Mož se je odselil od doma, ko je bila hči stara 4 leta in si ustvaril novo družino. Na njeno duševno stanje in okupiranost s skrbjo za hčerko ne vpliva dejstvo, da je hčerka zdaj nameščena v Zavodu za invalidno mladino.

---

Zakon o obligacijskih razmerjih (1978) - ZOR člen 201